

ΚΥΠΡΙΑΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΣΥΓΚΟΙΝΩΝΙΩΝ ΚΑΙ ΕΡΓΩΝ**

Αρ. Φακ.: 6.3.09.04

Αρ. Τηλ.: 22806576

 31 Μαΐου 2011

Γενικό Εισαγγελέα της Δημοκρατίας,

Πρόεδρο Επιτροπής Δημόσιας Υπηρεσίας,

Πρόεδρο Επιτροπής Εκπαιδευτικής Υπηρεσίας,

Γενικό Ελεγκτή,

Επίτροπο Διοικήσεως,

Επίτροπο Νομοθεσίας,

Επίτροπο Προστασίας Δεδομένων Προσωπικού Χαρακτήρα,

Πρόεδρο Επιτροπής Προστασίας Ανταγωνισμού,

Επίτροπο Προστασίας των Δικαιωμάτων του Παιδιού,

Γενικούς Διευθυντές Βουλής των Αντιπροσώπων

 Υπουργείων, Γραφείου Προγραμματισμού

 και Γενικό Λογιστή,

Αρχιπρωτοκολλητή,

Έφορο Εσωτερικού Ελέγχου,

Έφορο Υπηρεσίας Εποπτείας και

 Ανάπτυξης Συνεργατικών Εταιρειών,

Πρόεδρο Εφοριακού Συμβουλίου,

Πρόεδρο Αναθεωρητικής Αρχής Προσφορών,

Έφορο Ελέγχου Κρατικών Ενισχύσεων,

Πρόεδρο Αναθεωρητικής Αρχής Προσφύγων,

Προϊστάμενο Διοίκησης Προεδρίας,

Γραμματέα Υπουργικού Συμβουλίου,

**Ενοικίαση Κυβερνητικών Κατοικιών στο Τρόοδος**

**Χειμερινή Περίοδος 2011 - 2012**

 Επιθυμώ ν’ αναφερθώ στο πιο πάνω θέμα και να σας πληροφορήσω ότι αριθμός κυβερνητικών κατοικιών στο Τρόοδος θα παραχωρηθεί με ενοίκιο κατά τη διάρκεια της χειμερινής περιόδου από **30 Σεπτεμβρίου 2011 μέχρι 2 Μαΐου 2012**, σε αξιωματούχους του Κράτους και δημόσιους υπαλλήλους που επιθυμούν να κάμουν χρήση των κατοικιών αυτών.

2. Η παραχώρηση των κατοικιών γίνεται από Επιτροπή που απαρτίζεται από τον Γενικό Διευθυντή του Υπουργείου Συγκοινωνιών και Έργων ή εξουσιοδοτημένο αντιπρόσωπό του, ως Πρόεδρο και από ένα αντιπρόσωπο του Τμήματος Δημόσιας Διοίκησης και Προσωπικού και της Παγκύπριας Συντεχνίας Δημοσίων Υπαλλήλων, ως μέλη.

3. Το πληρωτέο ενοίκιο κυμαίνεται ανάλογα με το μέγεθος, την τοποθεσία και την κατάσταση της κάθε κατοικίας από **€922,00 - €1.178,00** για ολόκληρη την περίοδο. Επιπρόσθετα, οι ενοικιαστές θα βαρύνονται με τα ακόλουθα έξοδα:

 (α) Κατανάλωση υγραερίου: Για δύο κυλίνδρους των 10 κιλών για ολόκληρη την χειμερινή περίοδο, €22.00.

 (β) Κατανάλωση ηλεκτρικού ρεύματος: Ο λογαριασμός μεταβιβάζεται από την Α.Η.Κ. στο όνομα του κάθε ενοικιαστή. Όλα τα έξοδα της μεταβίβασης και της κατανάλωσης βαρύνουν τον ενοικιαστή.

 (γ) Μετακίνηση σκυβάλων, €25.

 (δ) Φόρο Προστιθέμενης Αξίας: Στο ποσοστό που καθορίζει η νομοθεσία, επί του συνολικού ποσού.

4. Τονίζεται ότι προτίμηση για συγκεκριμένη κατοικία δεν θα λαμβάνεται υπόψη. Η κατανομή των αριθμών των κατοικιών θα γίνεται αυτόματα από το λογισμικό πρόγραμμα με τη διαδικασία της τυχαίας επιλογής (random selection), ανάλογα με το μέγεθος της κατοικίας και τη σύνθεση της οικογένειας του κάθε δικαιούχου. Βασικό κριτήριο για παραχώρηση κατοικίας δύο, τριών ή τεσσάρων υπνοδωματίων θα είναι ο αριθμός εξαρτώμενων παιδιών της οικογένειας του δικαιούχου.

5. Για την παραλαβή της κατοικίας είναι απαραίτητο να παρουσιάζεται από το δικαιούχο η πολιτική του ταυτότητα.

6. Οι ενδιαφερόμενοι αξιωματούχοι και δημόσιοι υπάλληλοι για ενοικίαση Κυβερνητικής κατοικίας στο Τρόοδος, θα πρέπει ν’ αποταθούν γραπτώς στον Γενικό Διευθυντή του Υπουργείου Συγκοινωνιών και Έργων, οδός Αχαιών 28, 1424, Λευκωσία, αποστέλλοντας κατάλληλα συμπληρωμένο το συνημμένο έντυπο "Α", επισυνάπτοντας και πρόσφατη κατάσταση μισθοδοσίας, το αργότερο μέχρι τις **31 Αυγούστου 2011**. Σημειώνεται ότι οι ενδιαφερόμενοι αιτητές μπορούν να διαβιβάζουν **οι ίδιοι απ’ ευθείας** τις αιτήσεις τους, οι οποίες θα πρέπει να είναι πρωτότυπες και όχι να αποστέλλονται με τηλεομοιότυπο. Οι συμπληρωμένες πρωτότυπες αιτήσεις θα πρέπει είτε ν’ αποστέλλονται ταχυδρομικώς είτε να παραδίδονται με το χέρι στο Αρχείο του Υπουργείου Συγκοινωνιών και Έργων. **Όσες αιτήσεις ληφθούν μετά τις 31 Αυγούστου 2011 θα θεωρούνται εκπρόθεσμες.**

7. Προτρέπονται **όλοι** στους οποίους παραχωρείται κατοικία να την επιθεωρούν μέσα στην προθεσμία που καθορίζεται στην επιστολή παραχώρησης, ώστε ν’ αποφασίζουν τελεσίδικα κατά πόσο τους ενδιαφέρει η συγκεκριμένη κατοικία πριν να προβούν στην πληρωμή. Όσοι από τους εγκριθέντες για ενοικίαση κυβερνητικής κατοικίας προβούν σε ακύρωση της κράτησης τους μετά την πληρωμή του ενοικίου, θα κατακρατείται το κατ’ αποκοπή ποσό των **€55,00** από το συνολικό ποσό που κατέβαλαν σαν ενοίκιο, για σκοπούς κάλυψης του διοικητικού κόστους που προκύπτει και η κατοικία θα παραχωρείται σε άλλο δικαιούχο.

8. Η παρούσα εγκύκλιος και έντυπο αίτησης βρίσκονται και στην ηλεκτρονική διεύθυνση **http://**[**www.mcw.gov.cy**](http://www.mcw.gov.cy)**.**

 (Χριστιάνα Μορφή Μαλιώτη )

 για Γενικό Διευθυντή

Κοιν.: - Διευθυντή Τμήματος Δημοσίων Έργων

 - Διευθυντή Τμήματος Δημόσιας Διοίκησης και Προσωπικού

 - Γενικό Γραμματέα ΠΑ.ΣΥ.Δ.Υ.

|  |  |  |
| --- | --- | --- |
|   | Pantone 431 GREY |  |

ΚΥΠΡΙΑΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΣΥΓΚΟΙΝΩΝΙΩΝ ΚΑΙ ΕΡΓΩΝ**

# Έντυπο "Α"

**Αίτηση για παραχώρηση Κυβερνητικής κατοικίας**

**στο Τρόοδος για την χειμερινή περίοδο 2011 - 2012**

 Ημερομηνία ...............................

Γενικό Διευθυντή

Υπουργείου Συγκοινωνιών και Έργων

 Αναφέρομαι στην εγκύκλιό σας με αρ. Υ.Σ.Ε. 6.3.09.04 και ημερομηνία 31 Μαΐου, 2011 και παρακαλώ όπως μου παραχωρηθεί κατοικία στο Τρόοδος για την χειμερινή περίοδο από **30 Σεπτεμβρίου 2011 μέχρι 2 Μαΐου 2012.**

Όνομα: .................................. Επίθετο: ................................... Αρ. Κοιν. Ασφαλ. : …….…….........

Τμήμα: ................…….…………..................................................…………Τηλ/τυπο: .........….……

Αρ.Δελτ.Ταυτ.:..……………………….… (**παρουσιάζεται απαραίτητα για την παραλαβή της κατοικίας)**

Θέση: ……………...……….....…………………….…………………………………………….........

**Διεύθυνση αλληλογραφίας :**Οδός:....................................................…Αρ.:….….. Διαμ.:…….…

Χωριό / Πόλη:...............................……....Τ.Τ……….……..

Έτος πρόσληψης στην Δημόσια Υπηρεσία: ................ Έτος διορισμού σε μόνιμη θέση:…….….

Διεύθυνση οικίας: …..................................………………….……………………………....................

Τηλ. Εργασίας: …….………..…………… Οικίας: …………..…………. Κινητό: ....……..…….........

Όνομα συζύγου: ....………….......... Α.Κ.Α. συζύγου: ................... Δημόσιος Υπάλληλος ΝΑΙ/ΟΧΙ

Τόπος εργασίας συζύγου: ................……..................... Τηλέφωνο συζύγου:…………….…........

Αριθμός παιδιών: …………….

|  |  |  |  |  |  |  |
| --- | --- | --- | --- | --- | --- | --- |
| Όνομαπαιδιού |  |  |  |  |  |  |
|  Ημερομηνία γέννησης |  |  |  |  |  |  |

Μου παραχωρήθηκε κατοικία την χειμερινή περίοδο κατά τα χρόνια: Δηλώσατε ΝΑΙ / ΟΧΙ

 (περιλαμβάνει και τον/τη σύζυγο)

|  |  |  |  |  |  |  |  |
| --- | --- | --- | --- | --- | --- | --- | --- |
| 2003-2004 | 2004-2005 | 2005-2006 | 2006-2007 | 2007-2008 | 2008-2009 | 2009-2010 | 2010-2011 |
|  |  |  |  |  |  |  |  |

 \* Αρ. Αίτησης ……………….

\*Για υπηρεσιακή χρήση

 \* Αρ. υπαλλήλου …………..…..

**Σημ.: Επισυνάψατε πρόσφατη κατάσταση μισθοδοσίας.**

 **Έντυπα αιτήσεων βρίσκονται στην ηλεκτρονική διεύθυνση** [**www.mcw.gov.cy**](http://WWW.MCW.GOV.CY)**.**

**Οι αιτήσεις θα πρέπει να παραληφθούν στο Υπουργείο Συγκοινωνιών και Έργων μέχρι τις 31 Αυγούστου 2011.**

 **Υπογραφή:..............................................**